kardosdrur/scandi-wiki huggingface dataset:
Langø (Lolland Kommune)

Langø er en bebyggelse på det vestlige Lolland med fiskerihavn og lystbådehavn, beliggende i Langø Sogn ca. 13 kilometer vest for Nakskov ved indsejlingen til Nakskov Fjord. Bebyggelsen har , ligger i Lolland Kommune og hører til Region Sjælland.

Fra havnen er der udsigt til øen Enehøje i Nakskov Fjord. I Langø ligger desuden Langø Kirke. Kirken havde 100-års fødselsdag i 2001. Indtil 1901 var Langø en del af Kappel Sogn. Langø har et fint forsamlingshus, hvor der er masser af plads, et godt køkken, og det er godt til alle slags fester og arrangementer. Der er mange aktiviteter på Langø; man kan spille krolf eller petanque, gå ture langs vandet, sejle, spille bankospil, sankthans-arrangementer, pålidelighedssejlads osv. Langø har også Langø havnecafé, som har åbent i sommerperioden.

Der findes et bylav stiftet i 2009: »Bylauget for Langø og omegn«. Bylavet varetager og promoverer lokale interesser. 

På Langø kirkegård ligger skuespilleren Paul Hagen begravet. Han boede sine sidste år på Langø. På hans gravsten står der "livet er herligt".

Kilder 

Byer i Lolland Kommune
McCoy Tyner

Alfred McCoy Tyner (født 11. december 1938 i Philadelphia, Pennsylvania, USA, død 6. marts 2020) var en amerikansk jazzpianist og komponist. Han var bedst kendt for sit virke med tenorsaxofonisten John Coltranes kvartet.

Han lavede ligeledes mange indspilninger med egne grupper lige fra trioer til big bands gennem årene. Han hørte til en af den moderne jazzmusiks betydningsfulde pianister og stilskabere.

Udvalgt diskografi 
 The Real Mccoy
 Reaching Forth
 Tender Moments
 Today and Tomorrow
 Time for Tyner
 Super Trios
 Sahara
 Extensions
 Trident
 Live at Newport 64
 Expansions
 Entlightenment
 Atlantis
 Fly with the Wind
 Turning Point

Med John Coltrane 
 My Favourite Things
 Crescent
 John Coltrane & Johnny Hartman
 Olé
 Coltrane Jazz
 Impressions
 Plays the Blues
 Coltranes Sound
 Ballads
 Coltrane
 John Coltrane Quartet Plays
 Africa Brass
 Live at the Village Vanguard
 Live at Birdland
 A Love Supreme
 Sun Ship
 Om

Referencer

Eksterne henvisninger 

 

Jazzpianister fra USA
Personer fra Philadelphia
Testikel

Testikel (Testes) , er en mandlig kønskirtel. Her dannes sædceller og mandligt kønshormon, testosteron. Mænd har to testikler der hænger i en pung under penis.

Se også 

Mandens kønsorganer
Kumbh Mela

Kumbh Mela (da. urnens eller krusets fest) er hinduernes vigtigste valfart, som finder sted på visse særlige, astrologisk bestemte dage, fire gange i løbet af en tolvårsperiode til en af byerne Prayag (hvor Ganges og Yamuna løber sammen ved Allahabad), Haridwar (ved Ganges), Ujjain (ved Shipra) eller Nashik (ved Godavari), hvor "udødelighedens nektar" en gang i mytologisk fortid skal være spildt under en strid mellem det gode og det onde. Når Kumbh Mela falder særligt favorabelt astrologisk, afholdes en "Maha Kumbh Mela" (Maha = store).

Mange millioner mennesker deltager i hver Kumbh Mela, som anses for den kvantitativt største valfart i verden.

Se multimedieproduktionen om Kumbh Mela 2007 på dette link: http://www.bombayfc.com/kumbhmela 

Højtider
Stereoisomer

En stereoisomer er et af to eller flere molekyler med samme grundstofindhold og samme bindingsstruktur, men med forskellig rumlig opbygning.

Der findes fire forskellige former for stereoisomeri:
 Cis-trans-isomeri som er isomeri omkring bindinger om hvilke der er begrænset rotation.
 Enantiomerer er den slags isomeri der opstår når to molekyler er hinandens spejlbilleder. Kaldes også spejlbilledisomeri.
 Diastereomerer har forskellig rumlig opbygning men er ikke enantiomerer. Nogle cis-trans-isomerer falder i denne gruppe.
 Konformationsisomeri er isomeri omkring bindinger omkring hvilke der kan roteres.

Stereokemi
Ash Ketchum

Ash Ketchum er hovedpersonen i tv-serien Pokémon. Han er Pokémontræner og kommer fra Pallet Town som ligger i Kanto-regionen. Ash' mor hedder Delia Ketchum og bor alene, bortset fra en Mr. Mime som hjælper hende med husholdningen . Ash' store drøm er at blive den største pokémon-træner der findes, og fange alle Pokémon.

Den første Pokémon Ash får er #25 Pikachu. Den får han af professor Oak, Gary Oaks (Ash' rival) bedstefar, som er en af de førende indenfor forskning af pokémoner.

Ash bliver til den dag i dag ved med at forfølge sin drøm om at blive "Pokémon-mester", og i den første sæson trives han med nogle venner, som hedder Misty og Brock, som i dag er nogle af de mest ikoniske Pokémon-figurer.
Per 2018 i realitetensverdenen bor Ash i Alola-regionen, som er inspireret af Hawaii. Som altid tager Ash sin trofaste partner med, Pikachu, hvorved de oplever øen og opdager nye Pokémon.

På rejsen bliver Ash også forfølgt af en gruppe ved navn Team Rocket, eller Team Rocket-trioen bestående af Jessie, James og en Meowth som kan tale de vil fange hans Pikachu og andre Pokemon til deres Boss Giovanni for at overtage verden ved at bruge deres store maskiner og andre planer men det lykkedes ikke altid takket være Ash og Hans Venner

Ash vandt pokemon-ligaen i Alola-regionen og blev Pokémon-mesteren af Alola-regionen eftersom Alola-ligaen var den allerførste liga, der er blevet afholdt i aAola-regionen.

Ash er nu den førende Monark (Verdensmester) efter at have vundet Verdens Kroning Serien de 8 Mestre Turnering det betyder at han er den stærkeste Pokémon Træner i Pokémon Verdenen efter at have Besejret den tidligere Monark Leon i Finalen.

Referencer

Eksterne henvisninger 

 Ash Ketchum på Bulbapedia
 Ash Ketchum på Serebii

Figurer fra Pokémon
Samuel Colt

Samuel Colt (født 19. juli 1814 i Hartford, Connecticut, USA, død 10. januar 1862) er mest kendt for opfindelsen af revolveren «Colt» som blev meget brugt af amerikanske nybyggere i det vestlige USA i 1800-tallet.

Colt fik et europæisk patent på revolveren i 1835, og et amerikansk patent – U.S. Patent #138 – 25. februar 1836. Han lavede den første produktionsmodel 5. marts samme år.

Eksterne henvisninger 

 Samuel Colt Biografi
 Find-A-Grave profile for Samuel Colt
 Colt History
 Colt Collectors Association 
 Hjemmeside om det vilde vesten med bl.a. info om Colt-revolvere

Opfindere fra USA
Amerikanere i 1800-tallet
Parakrobatik

Parakrobatik er en disciplin inden for akrobatik, hvor der optrædes i par (2 og 2). Sammen byger man forskellige menneskelige skulpturer/balancer, som udføres med ynde og styrke. Disciplinen kræver ekstrem udholdenhed, samt en veludviklet balance og styrke. 

Den er nærmest beslægtet med gymnastik, akrobatik og sportsakrobatik.

Akrobatik
Late Registration

Late Registration er Kanye Wests andet album fra 2005. Det er udgivet af Roc-A-Fella og produceret ham selv, Jon Brion og Just Blaze.

Trackliste:

 Wake Up Mr. West 
 Heard 'Em Say (ft. Adam Levine of Maroon 5)
 Touch The Sky (ft. Lupe Fiasco) 
 Gold Digger (ft. Jamie Foxx)
 Skit 1 
 Drive Slow (ft. Paul Wall & GLC)
 My Way Home (ft. Common)
 Crack Music (ft. The Game)
 Roses 
 Bring Me Down (ft. Brandy)
 Addiction 
 Skit 2 
 Diamonds From Sierra Leone (Remix – ft. Jay-Z) 
 We Major (ft. Nas & Really Doe)
 Skit 3 
 Hey Mama 
 Celebration 
 Skit 4 
 Gone (ft. Consequence & Cam'Ron)
 Diamonds From Sierra Leone
 Late

Album fra 2005
Kanye West-album
Rapalbum
Skovcertificering

Termen skovcertificering dækker over systemer og ordninger, der stiller krav til hvordan skove drives. Der findes mange forskellige skovcertificeringer på verdensplan af både national og international karakter. Skovcertificering er som hovedregel frivilligt for en skovejer at indgå i.

At en skov er certificeret betyder ikke nødvendigvis, at der er tale om skovdrift under bæredygtige vilkår. Nogle skovcertificeringer dækker udelukkende lovlighed og andre kun sociale forhold, mens der er enkelte systemer, som dækker mange aspekter af skovdrift og dermed arbejder hen imod bæredygtighed. 

Skovcertificering bruges f.eks. til at dokumentere, hvilke krav der er stillet til skovdriften i den skov, hvor træet kommer fra. Dette kan være krav om eksempelvis arbejderforhold, intensivitet i skovdriften, fredning af plante- og dyrearter, rettigheder for indfødte folk, brugen af kemikalier i driften, naturnærheden i driften, adgangsforholdene i skoven osv. Dokumentationen bruges dels internt i en forsyningskæde imellem virksomheder men kan også bruges i kommunikation til forbrugere og indkøbere. 

Certificerede skovejerne skal leve op til en række krav. Desuden må de i flere systemer acceptere kontrol med driften, og betale en afgift, men til gengæld får de papir på, at skoven bliver drevet efter en konkret ordnings krav.

FSC og PEFC 
To af de største skovcertificeringsordninger er, FSC (Forest Stewardship Council), som bæres af miljøorganisationer, virksomheder og sociale organisationer, og PEFC (Programme for the Endorsement of Forest Certification), som ligeledes er et system, der laves af miljø- og sociale organisationer, virksomheder samt andre interessenter. Disse to systemer er også de eneste globale ordninger.

Begge systemer er bygget op med en certificering på skovplan og efterfølgende certificering af alle led i forsyningskæden (Chain of Custody). 
 
Der er en del forskelle mellem de to ordninger, som de er udformet til brug i Danmark og resten af verden. Forskellene ligger både i kravene bag certificeringen, måden organisationerne er bygget op på og i kravene til kontrollen. 

De danske statsskove er certificeret efter begge ordninger.

Eksterne links 
FSC Danmarks hjemmeside
PEFC Danmarks hjemmeside
Sammenligning af mange forskellige skovcertificeringsordninger baseret på FERNs analyse fra 2005 
Dansk Standard vedrørende Certificering af træ 
Skovdyrkerforeningens fortolkning  af certificeringssystemerne.
Skovstyrelsens faktablad om skovcertificering.
Standard for PECF-certificering  i Danmark (PDF-fil).

Standardiseringsorganer
Skovbrug
Produktcertificering
De Grønne (Danmark)

De Grønne (1983-2014) var et dansk politisk parti, der byggede sin politik på to hovedidéer: økologi og nærdemokrati. De Grønne var ikke alene inspireret af økologiske tænkere fra anden halvdel af det 20. århundrede og den europæiske grønne bevægelse, men også til en vis grad af ideer fra Midteroprøret og andre danske græsrodsbevægelser. De Grønne blev grundlagt af Steffen Vedsted og Preben Bjørn Madsen og er officielt stiftet den 3. oktober 1983. De Grønne repræsenterede de politiske holdninger blandt en meget bred vifte af græsrodbevægelser og andre grønne bevægelser og var i 1980'erne et parti, som spåedes en fremtid. På toppen af deres popularitet (1988) havde De Grønne 1.153 medlemmer.

I december 1984 blev partiet godkendt af Indenrigsministeriet og stillede op til folketingsvalgene i 1987, 1988 og 1990. Ved folketingsvalget 8. september 1987 fik De Grønne 47.076 stemmer (1,3%). Ved folketingsvalget 10. maj 1988 fik De Grønne 45.076 stemmer (1,4%). Ved folketingsvalget 12. december 1990 blev det kun til 23.037 stemmer (0,9%).

Trods det, at De Grønne ikke nåede at blive repræsenteret i Folketinget, har De Grønne været repræsenteret i enkelte kommunalbestyrelser og amtsråd, både direkte og indirekte (De Grønne tillader deres medlemmer at stille op på lokallister, typisk grønne lister). Således sad Julie Szabad for De Grønne i kommunalbestyrelsen for Gentofte Kommune mellem 1984 og 1990 og i Københavns Amtsråd fra 1989 til 1990. Landspolitisk må De Grønnes indflydelse siges at have begrænset sig til at tvinge andre politiske partier til at tage miljødebatten alvorligt.

Flere af de markante grønne politikere markerede sig siden på anden vis. Feministen Inger Brochmann blev en del af Farum-borgmesteren Peter Brixtoftes Ældreråd, og antikvitetshandleren Peter Rixen fortsatte som politiker i Venstre. Af de unge medlemmer endte Morten Rettig som kontroversiel SF'er, mens Steen Brastrup blev ejendomshandler. De Grønne var indtil april 2008 en del af De Europæiske Grønne – som er et samarbejde mellem Europas grønne partier, hvor SF har observatørstatus. De Grønne blev ekskluderet af De Europæiske Grønne, da De Grønne samarbejdede med Folkebevægelsen mod EU, der er medlem af en anden gruppe i Europaparlamentet.

De Grønne og enkeltmedlemmer har været i valgsamarbejde med Demokratisk Fornyelse, Grønne Demokrater, Folkebevægelsen mod EU samt Junibevægelsen. Efter flere forgæves forsøg med fælles opstillinger til folketingsvalg, besluttede De Grønne på ny at forsøge at slå igennem som et selvstændigt og uafhængigt parti. Ved udgangen af 2014 blev partiet dog opløst.

Se også 
 Bündnis 90/Die Grünen

Noter og referencer 

Tidligere politiske partier i Danmark
Etableret i 1983
Ophørt i 2014
Grønne partier
B-Boys

B-Boys var en musikgruppe, der bestod af Kaave Pour (født 1989), Mathias Saabye (født 1990) og Sebastian Aagaard-Williams (født 1988), som kender hinanden fra en danseskole i Søborg. Drengene har optrådt sammen både med dans, til modeshows, i spillefilm, i reklamefilm og i det danske MGP 2003, hvor de spillede rapnummeret: "Vi gi'r den op", der blev nr. 3.

Diskografi

Albums

Singler 
 "Hvor du fra" (2004)
 "Drømmeland" (2005)
 "Bare gør din egen ting" (2005)
 "My Baby" (2007)

Eksterne henvisninger 
 

Musikgrupper fra Danmark
Boybands
Musikgrupper fra 2003
Ophørt i 2009
On Her Majesty's Secret Service

On Her Majesty's Secret Service (Agent 007 i Hendes Majestæts hemmelige tjeneste) er en britisk actionfilm fra 1969. Filmen er den sjette i EON Productions serie om den hemmelige agent James Bond, der blev skabt af Ian Fleming. Den er baseret på Flemings roman On Her Majesty's Secret Service fra 1963, som den følger forholdsvis tæt.

Det havde tidligere været på tale at filmatisere On Her Majesty's Secret Service, men manglende sne i Alperne og muligheden for at indspille Thunderball havde udskudt den. Nu stod den så for tur, men man manglede en James Bond, for Sean Connery ville ikke være med mere. I stedet faldt valget på George Lazenby, der ellers kun havde sporadisk erfaring som skuespiller. Filmen blev den eneste med George Lazenby som James Bond, da hans agent overbeviste ham om, at hemmelige agenter ville være forældede i 1970'erne.

En væsentlig del af filmen foregår i Schweiz, hvor der også fandt mange udendørs optagelser sted. Blofelds hovedkvarter Piz Gloria var således en restaurant under opbygning på toppen af Schilthorn. Stedet er i dag en velbesøgt restaurant, der roterer 360 grader rundt på tre kvarter, så gæsterne kan se over 200 bjergtoppe, mens de spiser. Derudover er der blandt andet en udsigtsplatform og en udstilling om filmen.

Plot 
Efter pistolløbssekvensen i starten går Bond på jagt efter Blofeld og SPECTRE, da han undervejs i Frankrig støder på pigen Tracy Draco og hendes far gangsterchefen Marc-Ange Draco. Marc-Ange hjælper Bond på sporet af Blofeld, som har søgt om retten til en grevetitel. Under dække af at være repræsentant for ordenskapitlet sendes Bond til Schweiz for at se på hvilke uhyrligheder, Blofeld denne gang har gang i.

Medvirkende 
 George Lazenby – James Bond
 Telly Savalas – Ernst Stavro Blofeld
 Diana Rigg – Tracy
 Ilse Steppat – Irma Bunt
 Gabriele Ferzetti – Marc-Ange Draco
 George Baker – Sir Hilary Bray
 Bernard Horsfall – Campbell
 Yuri Borionko – Grunther
 Bernard Lee – M
 Desmond Llewelyn – Q
 Lois Maxwell – Miss Moneypenny

Eksterne henvisninger 
 
 Photos of the shooting in Switzerland

Noter 

James Bond-film
Britiske film fra 1969
Actionfilm fra Storbritannien
Engelsksprogede film
Alan Moore

Alan Moore (født 18. november 1953 i Northampton, England) er en prisvindende britisk forfatter, mest kendt for sine tegneserier, inklusive de bredt anerkendte Watchmen, V For Vendetta, og From Hell.
Moore er ofte blevet omtalt som en af de vigtigste britiske forfattere gennem de sidste 50 år.
Moore har ved visse lejligheder skrevet under pseudonymerne Curt Vile, Jill de Ray og Translucia Baboon.

Moore startede ud med at skrive for britiske alternative og undergrunds-fanzines i slutningen af 1970'erne. Siden hen skrev han tegneserie-striber for magasiner som 2000 AD og Warrior, og opnåede her en vis succes. Han blev efterfølgende opdaget af det amerikanske tegneserieforlag DC Comics, og blev den første brite til at skabe fremtrædende tegneserier i USA.

Hos DC Comics arbejdede Moore bl.a. på superhelteserier som Batman og Superman. Det var også omkring denne tid at han skrev den nu berømte 12-hæfters maxi-serie Watchmen.
Igennem sit arbejde har Moore bidraget betydeligt til en større anerkendelse af tegneserien som respekteret medie og kunstform, og er efterfølgende blevet tilskrevet faderrollen til begrebet en "grafisk roman".

I de sene 1980'erne og de tidlige 90'ere forlod Moore den store kommercielle mainstream-tegneserieindustri, og blev uafhængig forfatter. 
I denne tid skrev han bl.a. From Hell og en novelle kaldet Voice of the Fire.

Efterfølgende vendte Moore tilbage til den etablerede tegneserieindustri hvor han arbejdede for Image Comics før han udviklede sit eget forlag America's Best Comics, et datterforlag til WildStorm.
Igennem dette forlag har han udgivet værker som The League of Extraordinary Gentlemen og den okkultisme-inspirerede Promethea.

Trods personlig modstand er flere af Alan Moores værker blevet filmatiseret som Hollywood-film. Heriblandt From Hell, Det hemmelighedsfulde selskab, V for Vendetta og Watchmen.

Privat har Alan Moore en nyhedensk livsanskuelse, og er okkultist, vegetar og anarkist, temaer som tit bliver afspejlet i hans værker. Derudover er han udøver af ceremoniel magi og er kendt for at opføre okkultisk avantgardistisk spoken word. Noget af dette er udgivet på CD.

Eksterne henvisninger 

 
 
 Alan Moore på ComicWiki 

Novelleforfattere fra England
Tegneserieforfattere fra Storbritannien
Personer fra Northampton
Briter i 1900-tallet
Briter i 2000-tallet
Jordhøj (by)

Jordhøj en en landsby ca. 1 kilometer nord for Slangerup i den vestlige del af Nordsjælland. Den ligger i Frederikssund Kommune.

Landsbyen bestod indtil ca. 1975 af gårdene Kroghøj, Jættehøj, Bannerhøj og Brentegård, samt en mindre samling huse og en smedie. Herefter blev byen op gennem 1970'erne udvidet flere gange med store parcelhusudstykninger. Byen havde eget vandværk indtil 1995.

Landsbyens historie 

Jordhøj Smedjes historie går ganske langt tilbage. Bygningsarkæologiske undersøgelser i værkstedsbygningen sandsynliggør, at der også før år 1800 var smedje på stedet. Stuehuset, der hører til Jordhøj Smedje, består af to nu sammenbyggede bindingsværkshuse. Bindingsværket af af typisk sjællandsk type; men med mange ændringer i forbindelse med en række udvidelser og ombygninger gennem tiden. Det primære bygningsmateriale er dog fortsat soltørrede sten i bindingsværktavlene. Der er identificeret lerstenstyper, der viser tilbage til forskellige tidsperioder; men med nogenlunde sikkerhed – og sammenholdt med fyldmaterialerne i lerkliningen i nogle af skillerummene samt bygningens bevarede bindingsværk – kan det sandsynliggøres, at bygningskompleksets ældste dele er fra efter år 1555; men fra før år 1575. 

En bygningsarkæologisk undersøgelse november 2006 antyder dog, at bygningens ældste dele daterer sig tilbage til middelalderen, idet et munkestensskifte – brændte tegl af type fra før 1350 – forløber direkte ovenpå syldstene mod nord og tildels vest. Yderligere er der dukket et brandlag frem med forkullede bjælkerester. Brandlagets niveau sammenholdt med brandspor inde i bygningen kan fortolkes som brand i 1600-tallet. Dermed udgør Jordhøj Smedje den ældste bevarede ikke-kirkelige bygning i den nedlagte Slangerup Kommune som i den nuværende Frederikssund Kommune.

Jordhøjdiget var et snorlige dige bestående af meget store kampesten – de fleste 75-80 cm i tværmål – som strakte sig fra skellet mellem købstaden Slangerup og ca. 2 km gennem landsbyen Jordhøj og ud i retning af landsbyen Kvinderup. De fleste af stenene er af senere tider fjernet; men lige under jordoverfladen kan diget fortsat følges arkæologisk. Der foreligger ingen skriftlige kilder om diget; men typen kan pege tilbage til jernalderen.

I Jordhøj er der gjort mange arkæologiske fund fra stenalder og jernalder. På en mark umiddelbart langs landsbyen Jordhøjs sydøstside er der udgravet en bronzealderlandsby. I området ved Jordhøj ses fortsat adskillige velbevarede gravhøje fra både stenalder og bronzealder. 

Lokaliteter i Frederikssund Kommune
Savudlægger

En savudlægger er en redskab til savudlægning, det vil sige til bøjning af takkerne på en sav så savsporet bliver bredere.

Værktøjet er gerne udformet som en tang med justeringsskruer der bestemmer hvor meget tangen klemmer sammen og hvor langt ind savtakken kan gå ind i tangen.

Henvisninger 

Savende værktøj
Las Palmas de Gran Canaria

Las Palmas de Gran Canaria er en spansk by, der er hovedstad på den kanariske ø Gran Canaria i Atlanterhavet, 210 km fra den nordvestlige afrikanske kyst.

Byen er også hovedstad i provinsen Las Palmas og hovedstad i den autonome region De Kanariske Øer (sammen med Santa Cruz de Tenerife).

Befolkningstallet i byen var 377.600 ved folketællingen i 2003 hvilket gør den til den største by på De Kanariske Øer. Befolkningen inklusiv forstæder blev estimeret til 609.628, hvilket gør området til det tiende største beboelsesområde i Spanien. (Øen Gran Canaria havde 838.397 indbyggere i 2010.)

Museum 
I Las Palmas finder man flere museer som f.eks Casa Museo Colon (Columbus museum) og modern kunst i Centro Atlantico de Arte Moderno.

Kvarterer
Triana
Vegueta
Alcaravaneras
La Isleta
Tafira
Guanarteme
Puerto

Eksterne henvisninger 

 Las-Palmas.dk – Dansk rejseguide til Las Palmas 

Byer i Kanariske Øer
Gran Canaria
Emil Zátopek

Emil Zátopek  (født 19. september 1922 i Kopřivnice, død november 2000 i Prag) var en tjekkisk atlet og OL guldvinder i langdistanceløb.
Zátopek var den første atlet der brød 29 minutters barrieren i 10.000 m løb i 1954.

Tre år tidligere havde han brudt tiden for 20 km. Ved OL 1948 i London vandt han guld i 10.000 m og sølv i 5.000.

Ved OL 1952 i Helsinki vandt han guld i 5.000 m, 10.000 m og maratonløb.

Henvisninger

Eksterne henvisninger 

Langdistanceløbere fra Tjekkiet
Deltagere ved sommer-OL 1948
Olympiske mestre fra Tjekkiet
Maratonløbere fra Tjekkiet
Single (sport)

Single er et sportsudtryk, primært kendt fra ketsjersportene tennis og badminton samt bordtennis, hvor man spiller en-mod-en. Singlekampe får ofte mest opmærksomhed, især i tennis. På professionelt plan spilles der både herresingle og damesingle.

Se også
Double – det modsatte, hvor man spiller to-mod-to

Sport
Mountainbike

En mountainbike eller terræncykel er en solid cykeltype, der oprindeligt er beregnet til kørsel i råt terræn. Cyklen har typisk brede dæk med grove dækmønstre, en meget solid/tyk ramme og et lige styr. Samtidigt har cyklerne altid meget lave gearinger, der gør det muligt at køre op ad meget stejle bakker.

Ligesom med andre cykeltyper findes der mange variationer over mountainbikes. Nogle har fjedrende forgaffel, fjedre indbygget i stellet og skivebremser. Andre cykler er mere basale i konstruktionen og er blot beregnet til almindelig hverdagskørsel og enkelte ture i skoven. Som regel leveres mountainbikes uden hverdagsudstyr som bagagebærer m.m.

Mountainbikes kan deles op i tre kategorier: Rigid, hardtail og full suspension MTB'er. Hvis den er rigid (stiv), er der ingen affjedring; hvis den er hardtail, har den affjerding foran, mens der ved en full suspension også er affjerding bagpå.

Konkurrencer 
Danmark har flotte traditioner inden for mountainbikeløb, og har blandt andet fostret verdensmestre som Henrik Djernis og Michael Rasmussen.
Den danske rytter Annika Langvad vandt VM på maraton distancen i 2011 og 2012.

Discipliner 
 Cross Country (XC)
 Downhill (DH)
 All Mountain (AM)
 Freeride (FR)
 Dirt jump (DJ)

Hjelm 
En mountainbikehjelm er mere sikker end en almindelig cykelhjelm. Alle cykelhjelme i Europa skal som minimum være CE-mærket med en EN 1078 godkendelse.

Se også 

 Mountainbike-orientering

Referencer

Eksterne henvisninger